www.DanishBits.org
Sæt dig ned, skat.
Er du klar? Så starter vi med din arm.
Tæller du sammen med mig?
En, to, tre ...
Skal du på toilettet?
Eller er du bare din egen bedste ven?
Godnat, Jonah.
Har du givet Sarah inhalatoren? – Ja.
Har du børstet Jonah? – Ja.
Godt.
Husk, vi skal spise hos min bror i morgen aften.
Craig hader mig.
Nej, han er bare et standardrøvhul.
Vil han respektere mig mere, nu jeg stiger i graderne?
Niks. Men han glæder sig nok til at vise os sin nye firhjulstrækker.
Den er sygt nice.
Den er matsort ligesom Justin Biebers.
Jeg er 41.
Mor, jeg kan ikke finde min bog. – Tag sko på.
Jonah, vi leger ikke nu. Giv mig den fod.
Den. Ingen bananfod. – Jeg kan altså ikke finde den!
Du lagde den i min seng! Hold foden stille. Stille!
Det er ikke vores parkeringsplads. Kør til den anden.
Den anden er fuld. Vi parkerer her i dag.
Den anden plads. Den anden plads.
Jeg har et møde med mrs. Bell. – Den anden plads!
Mødet var for tre minutter siden. Nu parkerer vi her.
Jeg skulle være hos mrs. Bell for tre minutter siden. Vi parkerer her.
Få ham til at holde op! – Du ved, han har brug for rutiner.
Gudfader! Den anden er fuld. Vi parkerer her.
Den anden plads! Den anden plads!
Er du så glad?
Kom nu.
Hej, Laurie. Undskyld, jeg er så sent på den.
Regent var én stor trafikprop. – Hej, Marlo.
Er du gået på barsel? – Jeg havde sidste dag i fredags.
Det er en velsignelse.
Jeg er ked af at gentage mig selv, men vi må tale om Jonah.
Han har det stadig rigtig svært i klassen.
Vi er bekymrede for hans følelsesmæssige udvikling.
Overgangen fra børnehaven er svær. – Vi er i april nu.
Ja ...
Og han står over for en stor omvæltning.
Nå, ja. Ja, det har jeg tænkt over.
Jonah er skøn. Vi elsker ham. Men han er ikke, som børn er flest.
Han har sine særheder. Og der er 24 andre børn i klassen.
Jonah må ikke tage al lærerens tid. – Det er ikke fair over for de andre.
Vi har fået styr på hans raserianfald derhjemme med en ny terapiform ...
Jonah har brug for en hjælpelærer, som kun tager sig af ham –
– og er på ham hele dagen og giver ham ekstra støtte.
Det lyder fantastisk. Har I sådan en hjælpelærer?
Nej, vi har ingen hjælpelærere.
Så jeg må selv skaffe hjælpelærere? – Ja, du skal ansætte en.
Skal jeg betale for hjælpelærere? – Han skal kun bruge én.
Det må jeg lige finde ud af.
Vi tager normalt ikke den slags hensyn, men vi elsker jeres familie.
Mange tak. Det er jeg glad for. Det skal nok blive godt.
Hav en god dag. – Tak! I lige måde. Hej hej.
Næste!
Kan jeg ... Giv mig bare en koffeinfri latte på minimælk.
Du ved vel, der er spor af koffein selv i koffeinfri?
Nå, med den her ... – Du skulle bare vide det.
Vil du stadig have den?
Ja. Og en muffin.
Marlo?
Vy?
Hej! Hvad laver du her?
Jeg skal til en mindehøjtidelighed. Min venindes far er død.
Det gør mig ondt. – Nej nej, han var en dum stodder.
Hvad laver du her? Bor du her nu? – Ja. To børn.
Alt ved det gamle.
Nå, jeg smutter, inden kaffen bliver lige så kold og mørk som mit skød.
Har du stadig mit nummer? – Jeg har et gammelt nummer.
Det er det samme. Jeg bor stadig i Bushwick.
Bor du stadig i loftslejligheden? – Ja.
Ring til mig, ikke? – Jo.
Glæder I jer til at se jeres kusiner? – Ja.
Er hunden der? – Det lille kræ gør dig ikke noget.
Hvad er det nu, hunden hedder? – Prosecco.
Jeg begår selvmord. – Hvad?
Mor laver sjov. Ligesom en klovn. – Dyt, båt.
Er det onkel Craigs nye bil? – Ja.
Kan vi også få sådan en? – Nej.
Der går hele tiden ild i dem. – Nu laver mor sjov igen.
Derfor er den sort. Der har nok allerede været ild i den.
Du lyver. – Hold afstand.
Hej! – Hej.
Jeg stjæler lige de nuttede støvler.
Hej, Elyse. – Hej.
Vi har lavet en forhindringsbane. – Det er Shasta, vores barnepige.
Vi har fået et karaokeanlæg. – Sejt!
Shasta er genial. Hun har en master i børnehavepædagogik.
Hun ved nærmest mere end mig. Marlo, sikke du stråler!
Jeg føler mig som en forladt lastepram.
I 80'erne var der en kæmpe båd lastet med affald.
Den drev op og ned ad østkysten i ugevis. Hvor skulle det dumpes?
Til sidst endte den i Brooklyn, hvor de brændte alt affaldet.
Niende måned er rædsom. Jeg kunne knap nok komme til fitness.
Nu skal jeg tage den. – Familien Moreau er kommet!
Det bliver en skøn aften. Hej, Drew. Godt at se dig. Marlo.
Jeg har min egen krammestødpude nu. – Sådan en har du altid ønsket dig.
Det passer jo. – Hvornår har du termin?
På mandag. – Du må ikke føde her.
Jo, i ofuro–badet. Vi har lige fået et japansk trækar af Craigs chef.
Min chef gav mig engang influenza.
Tror vi, det er en dreng eller en pige?
Jeg fornemmer, det er en dreng. – Marlo vil ikke vide det denne gang.
Hvem har brug for overraskelser i 40'erne?
I finder meget snart ud af det. Hvor er det spændende.
Ja.
Nå. Hvor skal børnene sidde?
De får noget børnevenligt sammen med Shasta.
Makaroni med ost og trøfler og lidt grøntsager.
Heldige asener. – Så kan vi jo tale sammen.
Siri, spil hiphop.
Har I nogen kyllingenuggets? – Det er det eneste, han spiser.
De er fulde af væksthormoner. Ved I, hvad de gør ved kyllingerne?
De skærer deres næb af, så de ikke kan hakke hinanden.
Hvordan går det med arbejdet? Sidste gang talte vi jo om ...
Ingen fatter, hvad det er, jeg laver.
Jeg gennemgår systemarbejdsgange i proto–corporate strukturer.
Selvfølgelig. Det lyder sjovt.
Vi er rendt ind i vanskeligheder, så der skal sættes hårdt ind nu.
Du er begravet i det kæmpe projekt. – Ja, og så tre ...
Altså, den der ting i din mave.
Ja, tre børn. Vildt. – Det bliver skønt for jer.
Vi syntes, det var skønt at få tre. Nummer tre er altid den nemmeste.
Fred er så rolig. – Man kan bare ignorere ham.
Rolig lyder rart. – I har jo hænderne fulde med Jonah.
Ikke negativt ment. Han er skøn. – Han har sine særheder.
Hans skole vil have, han får en hjælpelærer.
Det lyder da fantastisk ... at de anerkender hans behov.
Ja, det går de meget op i.
Jeg skal vise dig noget sejt efter middagen.
Jeg har set firhjulstrækkeren. – Det er ikke den. Det er vildt sejt.
Kan du lide det? – Hvornår kommer der fuglesang?
Det er inspireret af mit drømmested. – Epcot?
Tahiti!
Sæt dig, din nar. Jeg laver en drink til dig.
Jeg vil tale med dig. Jeg har en idé til en anderledes barselsgave.
Er det penge? – Nej.
Jeg er ikke for fin til at tage imod penge.
Kender du til natbarnepiger?
Alle vores venner har en.
Det er en normal barnepige, som bare kommer om natten.
De bliver en måneds tid og passer babyen om natten, –
– så mor og far kan få sovet.
Ammer hun så også?
Nej da! Vi er jo ikke i det feudale Kina.
Hun vækker dig, så du kan tage dig af ...
Lad være med det der. – Så giver du hende babyen og sover.
Godt for alle parter.
En fremmed dame skal ikke knytte bånd til min nyfødte hver nat.
Det lyder som en film, hvor barnepigen vil myrde familien, –
– og kun moren overlever.
Vi havde en natbarnepige. – Det kan jeg da ikke huske.
Du kan ikke huske det, fordi hun kun var her om natten.
De er som ninjaer. Du opdager dem knap nok.
Elyse sagde, hun var alle tiders.
Sig, at du ikke har hyret en til mig.
Åh nej, det har du. – Hør nu her, Marlo.
Du har så meget at se til. Jeg ved, at graviditeten ikke var planlagt.
Og ja, det er jo fantastisk. Det er et mirakel, bla bla bla.
Det må ikke gå som sidst.
Hold op. – Jeg elsker dig.
Du er en narrøv lige nu. – Drew har sine protostrukturer.
Og du skal være glad. Især for Jonahs skyld ...
Jeg kender det blik. Du synes, det er noget overklassefis, –
– som kun rige svin kan finde på.
Men jeg er ikke født som en rig nar. Vi voksede op i samme hul –
– med samme lorteforældre, samme lortebrune Buick.
Og Marlo, overvind nu din modstand, og ring til hende.
Hun bliver rost til skyerne.
Man kan ikke outsource hele sit liv. – Det lyder ellers ideelt.
Man vågner ikke fem gange om natten. – Du vågner da aldrig.
Jeg har ikke babser.
Ikke endnu. – Jeg kan ikke gøre noget.
Det skal nok gå. Du står foran et rigtig travlt år.
Jeg skal på flere forretningsrejser. Kan du klare dig?
Skat? – Hvad?
Du var helt væk. – Sagde du noget?
Hej. Vi er kommet for at føde.
Det her vil føles lidt koldt. Der kommer et prik nu. Tre, to, en.
Og om lidt kan du ikke mærke noget. Godt klaret.
Aftenens tema er havfruer.
Vi hylder havfruernes skønhed med alle vores modeller.
Træk vejret. – Kom, kom, kom.
Det er en pige.
Du har fået en pige. – Er du okay?
Hej, skat.
Hej. Er hun ikke bare sød?
Hun er en minikopi af dig, Marlo. Se lige de læber.
Gid vi kunne blive. Vi skal til talentkonkurrence på Emmys skole.
Hvad skal hun optræde med? – Pilates.
Vil du lægge hende over i vuggen? – Ja.
Tag den nu med ro. Ønsk farmand tillykke, når han vågner.
Farvel. – Farveller.
Fortalte du hende om natbarnepigen?
Hun ville aldrig lade en fremmed passe sit barn.
Fordømmer hun vores valg?
Jeg vil have min gamle søster igen. Hun har været udslukt i flere år nu.
Prøv at få Drew til at overtale hende.
Drew hader mig.
Hørte du det? – Det var ikke nok.
Jeg tissede. Er det så vigtigt? – Ja, ellers må du have kateter igen.
Jeg tissede! Det ligger dernede i kummen. Tag en urintest.
Vis mig, du kan tisse. – Hvor meget tis skal du have?!
Skal jeg strinte et golden shower ud over hele badeværelset?
Ro på, lillemor.
Jeg skal fandeme bare tisse.
Hvor er du smuk.
Hvor er mine ben? – Det er skørt. Vi er jo havfruer.
Nej!
Slip. Jeg kommer for sent.
Hej. Tak, Dallas.
Vi har en lille gæst i dag. – Hun sover.
Nu er børnehaveklassen snart slut, så jeg vil tale om Jonah.
Vi finder en hjælpelærer. Én. Vi skal bare skaffe penge til det.
Da I søgte optagelse, tvivlede vi på, om skolen passede til Jonah.
Men vi elsker familien, din bror og hans kone.
Jeg har forstået, jeg kun fik plads takket være ham.
Det passer ikke.
De er generøse bidragsydere. I skyldte dem en tjeneste.
Vi tror, at Jonah vil have det bedre på en anden skole.
I bortviser ham. – Nej. Bortvisning er en straf.
Vi kalder det en afvisning.
Der er steder, som passer bedre til børn som Jonah.
Og hvad betyder "børn som Jonah"? – Han har sine særheder.
Hvorfor siger alle hele tiden, at han er sær? Hvad vil det sige?
Er han et barn eller en ukulele? Sig, hvad du mener.
Du tror, Jonah er retarderet. Og han ødelægger det for de andre, –
– der sidder og læser "Iliaden", eller hvad fanden de nu læser.
Jeg beklager min retarderede søn. Undskyld, "sære" søn.
Han er sgu et lommeur. Rend mig! – Nej! Jonah er kvik.
Han passer bare ikke ind. – Sig, hvad du mener.
Du hader min dreng. Du hader os. – Nej. Han passer bare ikke ind.
Dallas, viser du hende ud? – Du rører mig ikke.
Du skal ikke gå herfra sådan her. – Sådan går jeg herfra hver dag.
Du ser det bare ikke. Sådan er jeg, når jeg ikke slikker dig i røven.
Hun har det fint.
Pis!
Tag den nu bare. Vil du ikke nok?
Hej med jer. – Hej, far.
Stik mig et smil. Har du et smil til far?
Ja, der var fars smil.
Frysepizza, lækkert.
Det er da ikke skærmtid nu?
Fint med mig. Det er din regel.
Jeg ringede til natbarnepigen. – Gjorde du det?
Okay ... – Hvad?
Craig vil betale, og så skal vi høre for det.
Så aflyser jeg det. Du passer dit.
Jeg laver mere kaffe og dropper al søvn.
Det var ikke sådan ment. Er du okay?
Har mor det godt? – Det ved jeg ikke.
Hun kommer halv elleve.
Jonah!
Mor! Hvad er der galt med din krop?
Hej. Jeg hedder Tully.
Du må være Marlo. – Ja.
Må jeg komme ind? – Ja.
Hvem har vi der?
Mener du babyen? – Ja. Hvad hedder hun?
Hun hedder ... Mia.
Mia. – Ja. Det hed min mor.
Jeg ville bruge det, men så blev det et modenavn.
Der er to Mia'er i min søns klasse. – Og hvad så?
Og hvad så, hvis det er et modenavn? Det er smukt.
Undskyld, hvor gammel er du? Altså ikke for ...
Jeg troede bare ikke ... – Det spørgsmål får jeg tit.
Jeg er ældre, end jeg ser ud til.
Jeg ...
Hvad?
Hvordan plejer det at fungere? – Hvordan vil du gerne have det?
Det ved jeg ikke. – Okay.
Jeg er her for at passe på dig.
Jeg troede, du skulle passe barnet. – Du er jo nærmest barnet.
Selvom hun har været på Jorden i tre uger, –
– er hendes dna stadig i dig.
Hendes celler bliver i dine blodbaner i flere år.
Og selvom Mia her en dag bliver sin helt egen, –
– er hun lige nu en forlængelse af dig.
Hun kender din duft, din stemme, dit hjerteslag.
Og du kender hende allerbedst. Du har bygget hende fra top til tå.
"Og så i seng."
Hvad? – Samuel Pepys.
Han skrev dagbog i 1600–tallets England.
Nå ja, Samuel Pepys.
Jeg tager mig af Mia hernede, og du går op og får sovet.
Har du styr på ...? – Vi har vugge og bleer. Alt er fint.
Ikke også? Ja.
Jeg vækker dig, når hun skal ammes.
Godnat.
Hej. – Natbarnepigen er nedenunder.
Hvordan er hun?
Mærkelig.
Hvad? – Mærkelig.
Lader du hende være dernede med Mia?
Det gør jeg vel.
Jonah. Hold op.
Jonah! Hold så op!
Jonah! Hold op.
Åh gud ... – Mor.
Hvad? – Hej.
Stille og roligt. Hun er klar til dig nu.
Må jeg? – Ja.
Er det godt? – Ja.
Hvorfor er her så rent?
Var hun i vores soveværelse i nat? – Ja.
Hun kom med Mia, så jeg kunne amme, og sad i skyggen og ventede.
Uhyggeligt. Hvorfor vågnede jeg ikke? – Ja, gad vide hvorfor ...
Og så gik hun ned og hakkede otte års skidt af gulvene.
Måske er hun et natvæsen. – Ja, kan du huske Sarahs hamster?
Det hjul kørte hele natten. – Hun åd sine egne unger.
Jeg skal have noget vand.
Kampen er ikke begyndt endnu. – Jeg er tørstig.
Hun tog bare over.
Hun vidste præcis, hvad hun skulle gøre.
Ligesom mig i sengen.
Nej, hun holder øjenkontakt.
Hvordan har du det?
Jeg kan ikke huske, hvornår jeg sidst har sovet sådan.
Jeg kan se i farver igen. – Kan vi beholde hende?
Hun er ikke en hund.
Hun vil have det, alle vil have. Kærlighed og en at være sammen med.
Hun er vist til machotypen. En mand, der tør tage fat.
Hej.
Godaften. – Tak for rengøringen forleden.
Det behøvede du altså ikke. – Det var en fornøjelse.
Jeg er som Saudi–Arabien. Jeg har overskudsenergi.
Hvad er det? – Gud, undskyld.
Nej, men hvad er det?
Det er en realityserie, som hedder Gigolos.
Hvad handler den om? – Gigoloer.
Aha.
Det er Brace, den ældste gigolo.
Kvinder betaler ham for sex?
Nej, han er blevet for gammel, så nu er han med til at lede det.
Nu vil jeg slukke for det der. – Nej nej! Du kan jo godt lide det.
Nej. Tv'et kørte bare.
Du skal ikke være flov over for mig. Så vil det her aldrig gå.
Jeg er ikke vant til, at nogen gør noget for mig.
Så lad, som om jeg er Brace.
Du er nok nærmere Ash.
Den tantriske, indiske gigolo.
Han mediterer og kan tale japansk.
Konnichiwa.
Jeg går ovenpå nu og ser en film sammen med Drew.
Hyg jer.
Jeg kan tage hovedtelefoner på, hvis I gerne vil larme lidt.
Nej nej, vi har ikke ...
Det går fint.
Hov, et godnatkys.
Hun er en anden i morgen. – Det er sødt.
Hun vokser lidt i løbet af natten.
Det gør vi også.
Hej, lille skat. Kan du sige godnat til mor?
Godnat. – Godnat.
Hun hager sig godt fast. – Ja, hun er en rankefod.
Hvis hun er en rankefod, er du så en båd eller en hval?
Det ved jeg ikke.
Rankefødder skader både, men ikke hvaler.
En rankefod på en hval er bare en harmløs, lille parasit.
Ligner hun dine andre børn? – Ja, hun ligner min datter Sarah.
Hvordan er Sarah? – Hun er otte.
Hun er begyndt at være for selvkritisk.
Det bekymrer mig. For piger bliver det ikke nemmere med alderen.
Nej, det gør det ikke.
Hvad med Jonah? – Jonah er skøn.
Altså, han udmatter mig.
Vi ved ikke, hvad der er med ham.
Tre læger har nu undersøgt ham og siger bare, at han er atypisk.
Han har mærkelig adfærd og angst.
Vi ...
Vi børster ham.
Jeg børster ham over hele kroppen hver aften ligesom med en hest.
Hvorfor?
Ifølge psykologen mindsker det hans sensitivitet over for hverdagsting.
Vi har ikke råd til psykolog mere, –
– så jeg så YouTube–videoer og lærte det der.
Det hedder Willbargerprogrammet.
Program ligefrem? Det lyder officielt.
Det er officielt noget lort.
Du virker som en god mor.
Gode mødre arrangerer klassefester og bankospil.
De bager cupcakes, der ligner Minions.
Jeg er for træt til al den slags.
Jeg bliver udmattet, bare jeg skal tage tøj på.
Jeg åbner skabet og tænker: "Har jeg ikke lige gjort det her?"
Det er ulempen ved en planet med et kort soldøgn.
På Jupiter er det endnu kortere.
Du er som en faktabog for fjerde klasse.
Hvad laver du?
Jeg arbejder med HR for et selskab, der laver proteinbarer.
Godt, jeg læste litteratur på universitetet.
Hvad drømte du om at lave?
Hvis jeg havde en uopfyldt drøm, kunne jeg da blive sur på verden.
Nu er jeg bare sur på mig selv.
Du er tom.
Ja ...
Jeg mener på det her bryst. Hun er færdig.
Hej, lille bjørn.
Marlo?
Jeg skal hjælpe dig med alt. Ikke bare Mia.
Man kan ikke reparere løsdele uden at se på helheden.
Det er meget lang tid siden, nogen har givet min helhed en omgang.
Skal vi have en god dag i dag? – Miav.
Er du en lille killing? – Miav.
Hvad i ...
Hej! Er det okay med lidt kager? De er uden nødder.
Min mor har lavet dem. – Jeg snupper lige den her.
Hej, Mia.
Hej. Jeg vil gerne sige undskyld for det forleden.
Jeg har en olivengren med, eller rettere en cupcake.
Hvem vil også have en olivengren?
Undskyld, der kun er en, Dallas.
Og jeg forstår godt det med Jonah. Nogle gange passer man ikke sammen.
I skal nok finde det rette sted. – Ja, det skal nok lykkes.
Katie Kazoo siger, der ikke skal være regler på skolen.
Hvad er konsekvensen af det? – Det ved jeg ikke.
Hvis George tager ti desserter, hvad sker der så?
Så er der mad.
Hold da op!
Er du i chok over min stegte kylling? – Ja.
Det er nemt. Man propper skroget med citron, salt og peber, og værsgo.
Er skroget numsen? – Nej, det er ulækkert.
Hvad er det? – Det hul, hvor dens organer var.
Det er værre end numsen. – Ja, Sarah.
Det er mord.
Der er hun jo.
Hej! – Hej.
Har du haft en god dag? – Ja.
Undskyld, jeg er ved at dø af sult.
Hvad laver du om dagen? – Det samme, som jeg gør hver dag.
Forsøger at overtage verden.
Nej, jeg ligger mest og hviler mig.
Det lyder rart. – Hej!
Hej med dig. – Tak for dine cupcakes.
Det var da så lidt.
Jeg trækker mig tilbage. – Godnat.
Hej, lille bjørn. Du begynder at ligne mor.
Og en dag pakkede han sine ting og gik.
Jeg skal flyve tidligt. – Portland?
Phoenix. En serverfarm.
De bruger et usselt flyselskab, hvor man ikke kan booke sæder, –
– så jeg vil tjekke ind i god tid.
Klarer I jer herhjemme? – Mm.
Har hun det godt? – Ja.
Og hvordan har du det så?
Jeg har det godt.
Godt.
Er du spændt på den nye skole? – Jeg er bange.
Jeg er voksen, og jeg er også hele tiden bange for nye ting.
Som babyen? – Jeg er ikke bange for babyen.
Hvad er der? – Jeg skal tisse.
Kom, skynd dig.
Er du sikker på, ingen skyller ud?
Der er ingen derinde. Det lover jeg.
Det må ikke larme. – Jonah, der er ingen andre.
Undskyld. Ingen hørte det. Hold op, Jonah.
Stop, Jonah. Verden er fuld af larm. Verden er et larmende toilet.
Hej. Hvad sker der, min ven?
Han kan ikke lide høje lyde. Undskyld. Vi går nu.
Nej, I behøver da ikke gå.
Hej.
Skal vi to ikke bare hænge ud som et par træer?
Kan du løfte foden op sådan her?
Kan du også lave grene?
Godt gået.
Tag en dyb indånding.
Og så ryster du alle bladene af.
Går det ikke bedre nu?
Du behøver ikke undskylde. Og du skal ikke gå.
Du har ikke gjort noget forkert.
Godt. Hav en god dag i skolen.
Mor?
Hvorfor går du med makeup nu? – Jeg vil bare gerne se pæn ud.
Kan du ikke lide det? – Jo, men du ser anderledes ud.
Ligesom Draculaura.
Hvem er det nu, Draculaura er? – Draculas datter i Monster High.
Og Monster High er en highschool for monstre, ikke?
Jo.
Hvad er der med Draculaura? – Hun er 1.600 år gammel.
Det passer nok meget godt.
Er du okay? – Ja.
Hvad? Nå, det er bare mælk. Jeg laver mælk.
Er det Sangria?
Ja, det minder mig altid om min studietid.
Du er jo en rigtig husmor. – Fordi jeg laver sangria?
De laver sangria på fængselstoiletter.
De kalder det for Pruno. Skal vi have et glas?
Hold da kæft! Jeg kender en fyr, som havde et, han fyldte med vand.
Skål. – Skål.
Har Drew aldrig spurgt til mig? – Jo. Han synes, det er lidt sært.
Er han glad for at være far? – Ja. Som fædre nu er.
Han knokler hele dagen. Så kommer han hjem og læser lektier med dem.
Vi smører madpakker sammen.
Så går han op og tager ørebøffer på, dræber zombier og går i koma.
Har I aldrig ...? – Sex? Ikke i flere måneder.
Vi vil begge gerne spise ude, men får aldrig valgt en restaurant.
Og er vi overhovedet sultne?
Hvorfor snakker I ikke bare om det?
Har du en kæreste? – Ja. Jeg har flere.
Sådan har jeg også været.
Jeg prøvede alle heste på karrusellen, før jeg mødte Drew.
Og hvilken hest var Drew så?
Drew var bænken.
Men du elsker ham. – Ja.
Helt sikkert. Jeg ved, jeg valgte den rette.
Hvorfor knalder I så ikke?
Jeg går rundt med en baby hele dagen. Det er mig og hende. Det er primalt.
Som to gorillaer i zoologisk have.
Når det bliver aften, skal jeg så bare skifte gear?
"Vupti, så var jeg sexet."
"Se mine bryster, sådan helt sexede ..."
Det kan jeg godt forstå. – Selvfølgelig kan du det.
Jeg kan godt lide Drew. Altså den smule, jeg ved om ham.
Mine børn skal ikke have den barndom, jeg havde.
Jeg havde tre stedmødre. Det var helt skørt.
Godt. Så må vi fikse det.
For Drew skal have ladet sine batterier op.
Hans batterier? – Hans batterier.
Hvad tænder han på?
Jeg tjekkede hans browserhistorik. Det var helt normale ting.
Såsom?
Hvad? Du er nødt til at fortælle mig det.
Han slår mig ihjel. – Er det langt ude?
Nej.
Dengang han gik på highschool, var han opvasker på en diner.
Servitricerne havde dragter og de der små hatte på.
Det har han fantaseret om lige siden.
Er det det? – Ja.
Jeg troede, det var noget mere mørkt. – Hos os? Nej.
Jeg købte faktisk sådan en dragt, fordi jeg ville overraske ham.
Men jeg fik aldrig gjort det. – Hvorfor ikke?
Nu har jeg blodårer på benene, på brysterne.
Jeg har blodårer på blodårerne.
Min krop ligner et kort over et stisystem.
Har du stadig dragten? – Ja.
Hvor er den?
Det er da bare for fedt. – Jeg vil se!
En sandwich?
Bare behold den.
Du har ikke født nogen børn.
Skal jeg beholde den på, når vi går ovenpå?
Ovenpå? – Ja.
Det mener du ikke ...
Kom.
Vent lidt. Er det en 50'er–diner?
Nej, bare en almindelig diner. – Skal jeg være fræk?
Nej, bare en sød servitrice, som ikke taler for meget.
Hej. – Hej.
Vi har vist ikke mødt hinanden før. Du har ikke set vores menu.
Jeg anbefaler vores milkshake. – Hvad sker der?
Bare spil med, Drew.
Vi har også rigtig gode kager. Og jeg har dejlig, varm kaffe.
Okay.
Jeg fortæller dig, hvad han kan lide. – Tak. Jeg er under oplæring.
Skal vi tale om det i nat? – Det behøver vi ikke.
Det var ret fantastisk. – Var det?
Ja, er du gal? Hej, makker.
Jeg har drømt om en kamel.
Var du ude i ørkenen? – Nej, hjemme.
Tosset. Vil du have pandekager? – Ja.
Skal vi lave Mickey Mouse? – Sidst fik han kun ét øre.
I dag er en to ører–dag. Det kan jeg bare mærke.
I havde ret. – I hvad?
Det med natbarnepigen. – Har I ringet til hende?
Det har bare ændret alt. – Tænk, at Marlo kunne overtales.
Hun virker så ...
... vågen.
Ja, det er mærkeligt, for ... – Stevie Nicks. Stevie!
Det er for mørkt! – Mere lys, mere lys.
Mere lys, mere lys.
Hold nu op. – Mere lys, mere lys.
Mørkere. – Mere lys.
Mørkt. – Mere lys.
Perfekt!
Hej. Undskyld, jeg kommer for sent. Det skal ikke gentage sig.
Hvad er der i vejen?
Ikke noget. Jeg er bare i et langt ude forhold.
Hvilket af dem? – Hende, jeg bor med.
Hun laver altid rav i den. – Jeg har altid elsket den type.
Hun flipper ud, når jeg tager fyre med hjem.
Er hun religiøs? – Hun knæler mest foran toiletkummen.
Kan du ikke få dit eget sted?
Jeg er viklet alt for godt ind i det.
Så gør det ikke personligt. Bare sig, at du trænger til luftforandring.
Hvorfor ikke være ærlig og sige, at vi har det bedre hver for sig?
Fordi det vil såre hende. Og det vil du fortryde.
Piger bliver aldrig gode igen.
Piger bliver gode igen. – Nej.
Vi prøver på at se sådan ud, men vi er plastret til med nag.
Pis.
Kan vi gå ud? – Ja, ud i haven.
Nej, ud. I byen.
New York? – Ja, vi tager en drink.
Hvem skal så passe Mia? – Hun har da stadig en far, ikke?
Mia har sovet igennem i en hel uge. Drew opdager ikke, vi er væk.
Tully, hold fri i aften. Jeg klarer mig fint.
Marlo, du har brug for en friaften.
En god mor skal passe på sig selv. Vi har fortjent en bytur.
En vild bytur på Manhattan er ikke at passe på sig selv.
Det har du ret i. Vi tager til Brooklyn.
Vi skulle have taget en Uber.
Jeg kører hjem. Vi tager et par drinks, og så kører jeg os hjem.
Hvorfor er du så sød mod mig? – Du betroede mig Mia.
Det betyder virkelig noget. – Det gør det vel.
Og jeg betroede dig mit liv. – Hvad mener du?
Du kunne have myrdet mig. – Hvorfor skulle jeg dog det?
Det har du garanteret overvejet.
Det er sgu da en syg joke!
Det er det!
Gud, hvor jeg trænger til en bourbon.
Det drikker jeg også!
Så er vi her. Det er mit gamle kvarter.
Jeg boede her i ni år. – Dine molekyler var overalt her.
Dengang var her ikke så pænt. Se, der er et bageri til hunde.
Hvad var det dengang? – Et bageri til mennesker.
Sejt. – Dengang spiste folk hvidt mel.
Hej. To Maker's. Rene. – Jep. Ikke noget vand?
Jeg er tørstig, ikke beskidt. – Okay.
Jeg kan godt huske, dengang fyre så sådan på mig.
Han kiggede på dig. – Ingen vil knalde mor.
Der er en hel pornogenre dedikeret til sex med mor.
Hvis du tager et træskib og udskifter en planke hvert år, –
– vil skibet til sidst være bygget af lutter nye planker.
Intet er tilbage af det oprindelige.
Er det så stadig det samme skib? Eller er det et nyt skib?
Et nyt skib. Intet er bevaret, så det er et nyt skib, skatter.
Nouveau bateau.
Okay. Hvad så med mennesker?
De fleste celler i din krop har delt sig og er ikke, som da du blev født.
Så er jeg ikke mig selv uden mine oprindelige dele.
Der er en del af os, som ikke kan regenereres.
Hvilken? – Hårcellerne i øret.
De kan ikke vokse ud igen.
Det er en af mine yndlingssange! – Samme her. Derfor satte jeg den på.
Den hørte Violet og mig bare hele tiden.
Vi boede sammen her i Bushwick for længe siden.
Det var bare vores sang.
Jeg elskede hende. Jeg var rigtig forelsket i hende.
Jeg ville ... Åh gud! – Hvad er der? Er du okay?
Jeg vil fortælle dig noget. – Nej, først mig.
Så skal du have noget vildt at sige. Jeg vil bekende alt mit lort.
Jeg må tage afsted. – Hvorhen?
Jeg kan ikke længere arbejde for dig.
Jeg ville ikke sige det derhjemme. – Siger du op?
Du må ikke sige op. – Det er jeg nødt til.
Skal du til en anden familie?
Du må blive lidt længere.
Jeg har brug for din hjælp.
Vil du ikke nok? – Det kan jeg ikke.
Marlo ...
Hvor skal du hen? Jeg kører dig hjem.
Du kan ikke køre! – Jo, jeg har det fint.
Vi lader bilen stå og tager en taxa.
Nej. Drew bliver vred. – Hvorfor vil du væk? Hvorfor?
Jeg skulle hjælpe dig igennem en fase. Jeg må videre nu.
Fint. Du har sikkert store planer.
Tyverne er fede. Det er de.
Men så kommer trediverne drønende som en skraldebil tidligt om morgenen.
Hvad vil du gøre, når dine baller hænger, –
– og dine fødder vokser for hver graviditet?
Alt det der hippiepladder holder op med at være charmerende.
Med tiden bliver det grimt. – Jeg er ikke bange for fremtiden.
Det kan du roligt være. – Du ser dig selv som en fiasko.
Men din største drøm gik i opfyldelse.
Det monotone hverdagsliv, som du afskyr, er din gave til dem.
Du vågner hver dag og gør det samme for dem dag ud og dag ind.
Du er kedelig. Dit ægteskab er kedeligt, dit hus er kedeligt.
Men det er utroligt! Det er den store drøm.
At blive voksen og kedelig og skabe en tryg barndom for dine børn.
Jeg er ikke tryg. Jeg er bange. – Marlo!
Hvor skal vi hen? – Til min gamle lejlighed.
Der bor du ikke længere.
Er der kommet en lobby nu? Med møbler og det hele!
Vi tager hjem. – Nej, Violet bor her stadig.
Hun lukker os ind. Og hun bliver helt vild med dig.
Det kan du godt forberede dig på.
Bare jeg kunne lade dig gå derop. Men der er jo ingen mere.
Det er lige her. Se. – Kom. Vi går.
Turen var din idé. Hvorfor slæbte du mig med?
Vi er kommet for langt ud.
Kom her. De er godt nok spændte.
Jeg skal bruge Mia. Jeg skal hjem og amme.
Nej, du skal ej. Du er pissefuld.
Jeg savner hende. – Du ser hende snart igen.
Men hun er ikke den samme i morgen. Jeg vil ikke have, hun vokser.
Jo, du vil.
Kom her. Jeg hjælper dig.
Vi går herind.
Undskyld.
Åh gud!
Vi er i gang med at lave mirakler herinde!
Det virker ikke.
Jeg har det.
Det her kompres vil føles som babylæber.
Sådan.
Så skal vi bare presse noget ud. – Okay.
Åh gud!
Pis!
Hold dig vågen.
Jeg er dødtræt. – Ja, men bliv her hos mig.
Vi må snakke om et eller andet. – Vi snakker hele tiden.
Som folk i en spansk grundbog.
Maria og Julio klapper heller aldrig i.
Hvad skal jeg gøre uden dig?
Du skal passe på dig selv. Du skal gå i bad hver dag.
Du skal bruge tandtråd.
Få en pedicure nu og da, selvom du hader, når nogen rører dine fødder.
Skru lige ned for sentimentaliteten.
Vi er næsten hjemme.
Ved din varme seng og dine tre guldklumper.
Den knirkende trappe.
Verdens tyndeste bruserstråle.
Nu er vi næsten hjemme.
Hej. Er du Marlos mand? – Ja. Hej. Jeg hedder Drew.
Jeg er dr. Smythe fra Psykiatrisk. Kan vi tale sammen om Marlo udenfor?
Har hun tidligere haft psykiske problemer?
Nej.
Jo, altså. Der var en ret slem depression efter vores søns fødsel.
Men det er helt anderledes denne gang. Hun har klaret det vildt flot.
Hendes bror gav os en natbarnepige, så hun får hjælp, hun får søvn.
Vi tror faktisk, hun lider af ekstrem udmattelse og søvnmangel.
Okay? Altså ... Hvordan skulle det hænge sammen?
Hun lader til at have det bedre end nogensinde før.
Der har da været et par episoder, hvor hun ikke var helt sig selv.
Jeg ville aldrig have troet, hun ville køre i beruset tilstand.
Eller køre uden at sige det, så ingen passer børnene.
Var du ikke hjemme?
Jo. Du har ret. Jeg var hjemme.
Og hvad med natbarnepigen? – Nej. Jeg ved ikke, hvor hun var.
Jeg ved ikke ret meget om hende. Må jeg gå ind til hende igen?
Du skal lige udfylde nogle papirer. Så taler vi videre senere.
Okay, tak.
Marlo Moreau. – Ja. Har du dit sygesikringsbevis?
Ja.
Hej, Drew. Hvordan går det? – Hej.
Jeg aner ikke, hvad der sker. – Patientens fødselsdag?
06–07–77. – Må vi se hende?
Bor I stadig på samme adresse? – Ja.
Hun er træt ... – Hvad er hendes pigenavn?
Tully. T–U–L–L–Y. – Hvad kan vi hjælpe med?
De sidste fire cifre af cpr–nummeret?
Hej.
Du ser lidt forslået ud. – Så skulle du se floden.
Ja, det er jo klart, at vi ikke kan ses længere.
Jeg vil ikke have, du tager afsted.
Jeg var her kun for at få dig gennem farezonen.
Hvad skal jeg så gøre nu?
Du gør det, du er nødt til at gøre. Og så gør du det igen.
Jeg er ældre end dig. Hvorfor er du så meget klogere?
Fordi jeg er 26 år.
Jeg har masser af tid til at tænke over alt muligt.
Det er en skam, at du vil glemme det hele efter tre graviditeter.
Jeg er lige begyndt at lære italiensk. Glemmer jeg det?
Du kommer aldrig længere end til "godaften". Beklager.
Tak, fordi du holder mig i live.
I lige måde.
Ciao. – Ciao.
Hej.
Jeg er så ked af det. – Hvorfor?
Fordi jeg lod det ske for dig. – Du gjorde ikke noget.
Det er problemet. Jeg var så opslugt af børnene og arbejdet –
– og passede ikke på dig. Jeg forstod ikke, hvad der skete om natten.
Jeg troede, du havde det så godt.
Det havde jeg også. Klarede jeg mig ikke flot?
Fuck det. Jeg ville ikke have, at du "klarer dig flot".
Jeg vil bare have dig. Og jeg vil have, du har det godt.
Hvis du har lyst til at rende væk eller sådan noget ...
... så forstår jeg det. Det har jeg også af og til, men jeg gør det ikke.
Jeg elsker os.
Jeg elsker også os.
Godt, er du klar?
Sæt dig ned.
Så tager vi dine arme.
Er du klar? – Mor, er det her rigtigt?
Hvad mener du?
Jeg ved ikke helt, hvad det skal gøre.
Jeg ved det heller ikke rigtig.
Kan du lide, når vi gør det? – Jeg kan lide at sidde her med dig.
Jeg kan også lide at sidde her med dig.
Og det føles egentlig meget rart. – Det er måske det vigtigste.
Måske behøver vi ikke børsten.
Okay.
Jeg elsker dig.
Jeg elsker også dig.
www.DanishBits.org
Oversættelse: Malene Hollnagel Scandinavian Text Service 2018